Meg+selv+prosjekt+VVK17


 * I august startet vi prosjektet "meg selv".** Gjennom dette prosjektet vil barna bedre lære seg selv og andre å kjenne. Vi skal utforske likheter og forskjeller og barna skal få oppleve at de er en del av et fellesskap og at vi må ta vare på hverandre.

Barna har hvert sitt "familiehus" der foreldrene har limt på bilder av barnas familiemedlemmer. Dette er en fin måte å bli bedre kjent med hverandre på. Vi ser at barna stolt viser frem huset sitt og peker og forteller om de som er på bildene. Barna er veldig opptatt av hverandres familie. Husene henger på veggen på avdelingen, men vi tar dem også ned og bruker i samlingsstund. Det er en fin måte å gi hvert enkelt barn litt ekstra fokus og en øvelse i å unne andre.

Barna er opptatt av kroppen og hva kroppen kan brukes til. Vi har brukt boka "Fra topp til tå" av Eric Carle for å etterligne bevegelsene til ulike dyr og bli bevisst på hva kroppen kan gjøre.
 * [[image:IMG_4726.JPG width="384" height="288"]] || [[image:IMG_4727.jpg width="384" height="288"]] ||

Vi har malt på føtter og laget fotavtrykk. Malepenselen kilte litt under føttene! Barna syns det var gøy å se hvordan foten lagde avtrykk. "Der er tærne mine!"
 * [[image:IMG_4753.JPG width="384" height="288"]] || [[image:IMG_4772.JPG width="384" height="288"]] ||

Vi har tegnet rundt barnas hender, klippet ut og hengt opp på veggen. Noen av barna kjenner igjen sin egen hånd på veggen og vi kan se at noen har større hender og noen har mindre, men alle hendene har like mange fingre. "En, to, tre, fire, fem!"